	Salaspils novada sociālais dienests, reģistrācijas numurs 90001262884, izsludina atklātu konkursu uz vakanto amata vietu – vecākais sociālais darbinieks darbam ar personu grupām (uz nenoteiktu laiku).

	Galvenās prasības pretendentam: 
· augstākā izglītība sociālajā darbā vai karitatīvajā sociālajā darbā, atbilstoši Sociālo pakalpojumu un sociālās palīdzības likuma (turpmāk – Likuma) 41.panta prasībām (iegūst atbilstošo izglītību);
· normatīvo aktu, kas reglamentē sociālo pakalpojumu un sociālās palīdzības sniegšanu, pārzināšana;
· prasme sagatavot administratīvos aktus, vēstules un ziņojumus, atzinumus;
· labas iemaņas darbā ar datoru, informāciju sistēmām un programmām, biroja tehniku, prasme strādāt ar sociālo pabalstu administrēšanas informatīvo sistēmu (SOPA);
· prasme strādāt komandā, uzņemties iniciatīvu un atbildību;
· spēja ātri un patstāvīgi pieņemt lēmumus nestandarta situācijās;
· prasme plānot, vadīt un organizēt darbu, spēja skaidri paust savu viedokli;
· labas komunikācijas, empātijas, klausīšanās prasmes;
· teicamas latviešu valodas zināšanas;
· pieredze sociālajā darbā un iegūtas speciālās zināšanas bērnu tiesību aizsardzībā tiks uzskatītas par priekšrocību.

	Galvenie pienākumi:
· sniegt darbiniekiem konsultācijas, metodisku atbalstu un aktuālu informāciju par sociālā darba jautājumiem un sociālajiem pakalpojumiem, to nodrošināšanu un piešķiršanas kārtību; 
· pārbaudīt un saskaņot darbinieku pieņemtos lēmumus un citu dokumentu projektus;
· organizēt un veikt pārbaudes darbinieku klientu lietās par sniegtajiem sociālā darba un sociālajiem pakalpojumiem un nepieciešamības gadījumā izstrādāt ieteikumus konstatēto nepilnību novēršanai;
· izstrādāt priekšlikumus un piedalīties darba grupās par jaunu sociālā darba un sociālo pakalpojumu attīstīšanu un ieviešanu;
· iesniegt struktūrvienības vadītājam datus par darbinieku problēmām un sagatavot priekšlikumus un ierosinājumus problēmu risinājumiem.
· informēt un konsultēt klientus par viņu tiesībām uz sociālajiem pakalpojumiem un sociālo palīdzību un par to realizācijas iespējām, kā arī līdzdarbības pienākumiem sociālo pakalpojumu un sociālās palīdzības saņemšanā;
· pieņemt un reģistrēt personas rakstveida un mutvārdu iesniegumus, nodrošināt iesniegumu izskatīšanu normatīvajos aktos noteiktajā kārtībā;
· strādāt ar vienoto pašvaldības sociālās palīdzības administrēšanas elektronisko sistēmu (SOPA) u.c. sistēmām.

	Pretendenta  iesniedzamie  dokumenti: 
· motivēta pieteikuma vēstule;
· Curriculum Vitae;
· izglītību un citu pretendenta kvalifikāciju apliecinošu dokumentu kopijas;
· dokumenta kopija, kas apliecina valsts valodas prasmi, ja izglītība nav iegūta valsts valodā.
· dokumentus ar norādi – Amata konkursam “Vecākais sociālais darbinieks darbam ar personu grupām” līdz 2026. gada 20. augustam lūdzam iesniegt:
1. pa pastu vai klātienē Salaspils novada sociālajā dienestā Kalnu ielā 2, Salaspilī;
2. pa e-pastu socialais.dienests@salaspils.lv
· Sazināsimies ar kandidātiem, kuri būs iekļauti atlases otrajā kārtā. Vakancei atbilstošākie pretendenti tiks uzaicināti uz darba interviju. Tālrunis 27701171.

	Piedāvājam:
· pilnu darba laiku;
· draudzīgu, saprotošu kolektīvu;
· profesionālās pilnveides iespējas;
· stabilu atalgojumu no 1560 līdz 1720 euro mēnesī, sociālās garantijas, t.sk. veselības apdrošināšanu pēc pārbaudes laika, atvaļinājuma pabalstu un papildatvaļinājumu atbilstoši normatīvajos aktos noteiktajam;
· iespēju saņemt kompensāciju par mācību izdevumiem, ja sekmīgi mācās valsts akreditētā augstākās izglītības iestādē, lai iegūtu amata pienākumu izpildei Likuma prasībām atbilstošu izglītību.

	Pretendenta personas datu apstrādes pārzinis ir Salaspils novada pašvaldības iestāde “Salaspils novada sociālais dienests”, reģistrācijas Nr.90001262884, kontaktinformācija: Kalnu iela 2, Salaspils, Salaspils novads, LV-2121. Salaspils novada domes datu aizsardzības speciālista kontaktinformācija: datu.aizsardziba@salaspils.lv. Pretendentu personas datu apstrādes mērķis: nodrošināt vakantā amata pretendentu atlases procesu normatīvajos aktos noteiktajā kārtībā un izvērtēt attiecīgo pretendentu atbilstību amata prasībām. 
Pretendentu datu apstrādes tiesiskais pamats: pretendenta informācijas un datu iesniegšana uzskatāma par pretendenta piekrišanas apliecinājumu iesniegto personas datu apstrādei nolūkā, kādā tie tika iesniegti. Pretendents ir atbildīgs par informācijas un personas datu saturu un apjomu, ko viņš norāda un iesniedz atlases procesā. Pretendents ar personas datu apstrādes politiku (Privātuma politika) iepazīties var Salaspils novada pašvaldības interneta vietnē http://www.salaspils.lv/privatums-politika



